Tine Christiansen fra Sindal bruger al sin fritid for at redde de firbenede dyr. På grund af den knap så varme sommer er pindsvinene gået usandsynligt sent i gang med parringen end normalt. Det betyder, at ungerne har sværere ved at klare sig, fordi det er koldt. Derfor er der brug for hjælp - en hjælp som Tine Christiansen har kastet al sin energi ind på at give. - Det betyder meget for mig, at jeg kan gør noget for pindsvinene. Lige nu har vi 16 i alt, men vi har været oppe på 24, fortæller Tine Christiansen. Ved siden af sit job som rengøringsassistent, bruger den 34-årige nordjyde næsten al sin tid på at pleje de mange pindsvin. - Hvis vi sidder til en familiefest, og telefonen ringer. Så skal jeg af sted, siger Tine Christiansen. Folk ringer til Tine fra hele Nordjylland, når de er stødt på nødlidende pindsvin. De sidste tre måneder har hun fået mellem et og syv opkald - om dagen. - Dyrene er nok omtrent lige så stor en del af vores familie som børn er af andres familier, lyder det fra Tine Christiansen.

Referat:
Tine Christiansens hjerte banker for pindsvinene, der går en kold og hård vinter i møde.